राजा महेन्द्र चीनसँग छुट्टै सन्धि–सम्झैता गर्दा तिब्बतले नेपाललाई दिँदै आएको वार्षिक १० हजार कालामोहर रोकिनेमा बढी संवेदनशील भए पनि टंकप्रसादले राजाको कोपभाजनको जोखिम मोलेरै पञ्चशीलको सिद्धान्तको आधारमा छुट्टै सन्धिका लागि कूटनीतिक वातावरण तयार पारे । २० सेप्टेम्बर १९५६ मा नेपाल–चीन मैत्री सम्बन्धमा हस्ताक्षर भयो । त्यही वर्ष पेकिङमा चीन भ्रमण गर्ने प्रथम नेपाली प्रधानमन्त्रीका रूपमा टंकप्रसाद आचार्यको स्वागत भयो । चिनियाँ प्रधानमन्त्री चाउ एन लाईले नेपाल भ्रमण गरे ।
